TIHERT – Sdermen yiferdisen n tferqet n unadi d ussesten n temsulta taɣedmant n twilayt n Tihert yiwen n uẓeḍḍa ay yemmuzzgen deg tukerḍa n tkeṛṛusin, adɣal n teftarin d ukellex, d win aydeg ttekkan 7 n yimaslaḍen ay yellan ttgen tijrimin-nsen deg temnaḍin yemgerraden n tmurt, ɣef wakken ay d-tenna yiwet n teɣbalut taɣellisant ass n letniyen.
Tella-d temhelt-a deffir ma uwḍent-d telɣa ɣer temsulta taɣedmant ay d-ikecfen dakken ttwakellxen kra n yisekrayen n tkeṛṛusin d yikamyunen, ɣef wakken ay d-nettwaxebber.
Imdanen-nni ay yettwaḍḍfen sɛan gar 35 d 52 n yiseggasen yzernu laṣel-nsen seg Tihert d Lezzayer. Llan kerrun imseddayen sakkin deɣɣlen tiftarin n yemseddayen-a akken ad alsen ad ten-ssenzen, ɣef wakken ay d-nettwaxebber. Nnig waya, tessaweḍ temsulta ad d-terr kra seg yemseddayen-nni ay yettwakren.
Mazal la yettkemmil umahil i warray n yemseddayen-nni ay d-yeqqimen, ɣef wakken ay d-tenna tɣellist n twilayt ay d-iwekkden dakken 11 n yemdanen ay yellan d tiɣtas n uẓeḍḍa-a yernu ttwakren deg twilayin n Lezzayer, Bumerdas, Tipaza, Wehṛan, Tizi Wezzu d Bgayet.
Ɛeddan yimetthumen-a sdat wuwkil n tegduda deg wexxam n ccṛeɛ n Tihert s ttehmat n ussebded n tegrawt n yemsefsden, asseqdec n teftarin tideblalin tikellaxin d wedɣal-nsent, tukerḍa, ajlaq n tmagit, tuffra n tɣawsiwin ay d-yettwakren d ukellex.
kab_Latn kab_Latn kab_Latn kab_Latn kab_Latn